Сцягі Каракалпакстана і Узбекістана перад уваходам гасцініцы ў Нукусе.
Сцягі Каракалпакстана і Узбекістана на будынку Жакаргы Кенеса (парламента) Рэспублікі Каракалпакстан
Сцягі Каракалпакстана і Узбекістана ў спарткомплексе ў Нукусе (вісяць на столі)
**Дзяржаўны сцяг Рэспублікі Каракалпакстан** (каракалп.: Qaraqalpaqstan Respublikasınıń mámleketlik bayraǵı / Қарақалпақстан Республикасының мәмлекетлик байрағи; узб.: Qoraqalpogʻiston Respublikasining davlat bayrogʻi / Қорақалпоғистон Республикасининг давлат байроғи) — адзін з афіцыйных знакаў (разам з гербам і гімнам) Рэспублікі Каракалпакстан — суверэннай рэспублікі ў складзе Рэспублікі Узбекістан. Зацверджаны 14 снежня 1992 года, калі быў прыняты закон «А*б дзяржаўным сцягу Рэспублікі Каракалпакстан*». Сцяг распрацаваны па эскізе вядомага савецкага, каракалпакскага і ўзбекістанскага мастака — Жалыбая Ізентаева.

Апісанне сцяга
--------------

Дзяржаўны сцяг Рэспублікі Каракалпакстан уяўляе сабой прамавугольнае палотнішча, якое складаецца з трох гарызантальных палос блакітнага, залацістага (або жоўтага) і зялёнага колераў. Залацістую рысу аддзяляюць аблямоўкі белага і чырвонага колераў.

Даўжыня сцяга — 250 см, шырыня — 125 см. Шырыні блакітнай і зялёнай палос роўныя паміж сабой і складаюць 42 см. Шырыня паласы залацістага колеру, размешчанай у сярэдзіне сцяга — 34 см. Шырыня белых аблямовак — 1 см, а чырвоных — 2,5 см.

На верхняй блакітнай паласе намаляваныя белы паўмесяц (выпуклым бокам да дрэўка сцяга), і справа ад яго пяць пяціканцовых зорак белага колеру. Паўмесяц утвораны перасячэннем двух акружнасцяў, дыяметры якіх роўныя 22 і 19 см. Цэнтры гэтых акружнасцяў ляжаць на прамой, якая падзяляе блакітную паласу на дзве роўныя часткі. Адлегласць паміж цэнтрамі гэтых акружнасцяў — 4 см. Адлегласць ад дрэўка сцяга да паўмесяца — 20 см. Зоркі ўпісваюцца ў прастакутнік памерам 30 см на 15 см. Адлегласць ад дрэўка сцяга да прамавугольніка — 42 см. Зоркі размешчаны ў два радкі наступным чынам: верхні радок складаецца з двух, ніжні — з трох зорак; кожная зорка ўпісваецца ў акружнасць дыяметрам 10 см. Ніжняя кропка паўмесяца і вяршыні прамянёў ніжняга шэрагу зорак датыкаюцца гарызантальнай прамой, размешчанай на адлегласці 10 см ад верхняй белай палоскі.

### Колеры

| Сістэма | Блакітны | Белы | Чырвоны | Жоўты | Зялёны |
| --- | --- | --- | --- | --- | --- |
| CMYK | 100-21-0-27 | 0-0-0-0 | 0-85-89-14 | 0-22-85-3 | 83-0-64-38 |
| RGB | 0-143-184 | 255-255-255 | 219-32-23 | 247-190-36 | 26-157-55 |
| HEX | #008FB8 | #FFFFFF | #DB2017 | #F7BE24 | #1A9D37 |

Выкарыстанне
------------

Дзяржаўны сцяг усталёўваецца на даху будынка Жакоргу Кенгеса, дзяржаўных будынкаў Рэспублікі Каракалпакстан. Таксама сцяг Рэспублікі Каракалпастана падымаецца на розных спаборніцтвах унутры Узбекістана, уваходжанні на п'едэстал спартсменаў з Каракалпакстана, прызёраў спаборніцтваў.

Гістарычныя сцягі на тэрыторыі цяперашняга Каракалпакстана
----------------------------------------------------------

### Хівінскае ханства (Дзяржава Харэзм)

* Сцяг ханства ў 1917-1920 гадахСцяг ханства ў 1917-1920 гадах

### Харэзмская Народная Савецкая Рэспубліка (Харэзмская Савецкая Сацыялістычная Рэспубліка)

* З 23 кастрычніка 1923 года па 2 кастрычніка 1924 годаЗ 23 кастрычніка 1923 года па 2 кастрычніка 1924 года
* З ліпеня 1922 года па 23 кастрычніка 1923 годаЗ ліпеня 1922 года па 23 кастрычніка 1923 года
* З мая 1921 года па ліпень 1922 годаЗ мая 1921 года па ліпень 1922 года
* З 30 красавіка 1920 года па май 1921 годаЗ 30 красавіка 1920 года па май 1921 года
* Са студзеня 1920 года па 30 красавіка 1920 годаСа студзеня 1920 года па 30 красавіка 1920 года

### Туркестанская Аўтаномная Савецкая Сацыялістычная Рэспубліка (у складзе РСФСР)

* У 1919—1921 гадахУ 1919—1921 гадах
* У 1921—1924 гадахУ 1921—1924 гадах

### Кыргызская Аўтаномная Савецкая Сацыялістычная Рэспубліка (у складзе РСФСР)

* У 1920—1925 гадахУ 1920—1925 гадах

### Узбекская Савецкая Сацыялістычная Рэспубліка

* З 29 жніўня 1952 года па 18 лістапада 1991 годаЗ 29 жніўня 1952 года па 18 лістапада 1991 года
* З 16 студзеня 1941 года па 29 жніўня 1952 годаЗ 16 студзеня 1941 года па 29 жніўня 1952 года
* З 1937 года па 16 студзеня 1941 годаЗ 1937 года па 16 студзеня 1941 года
* З студзеня 1935 па 1937 годЗ студзеня 1935 па 1937 год
* З 1931 года па студзень 1935 годаЗ 1931 года па студзень 1935 года
* З 9 студзеня 1926 года па 1931 годЗ 9 студзеня 1926 года па 1931 год
* З 22 ліпеня 1925 года па 9 студзеня 1926 годаЗ 22 ліпеня 1925 года па 9 студзеня 1926 года

### Аўтаномная Савецкая Сацыялістычная Рэспубліка Каракалпак (спачатку ў складзе РСФСР, затым у складзе Узбекскай ССР)

* У 1952—1991 гадахУ 1952—1991 гадах
* У 1941—1952 гадахУ 1941—1952 гадах
* У 1937—1941 гадахУ 1937—1941 гадах
* У 1934—1937 гадахУ 1934—1937 гадах

Заўвагі і крыніцы
-----------------

1. ↑  Конституция Республики Каракалпакстан — Статья 1 (руск.).  Официальный сайт Жокаргы Кенеса Республики Каракалпакстан — parliamentrk.gov.uz. Архівавана з першакрыніцы 1 лістапада 2018. Праверана 2018-11-2.
2. ↑  Художники Каракалпакстана. Жизнь любил как настоящий художник (руск.).  erkinkarakalpak.uz. Архівавана з першакрыніцы 22 снежня 2018. Праверана 2018-11-2.

Спасылкі і крыніцы
------------------

* Государственные символы (руск.).  karakalpakstan.uz. Праверана 2018-11-2.
* Флаги. Каракалпакстан (руск.).  vexillographia.ru. Праверана 2018-11-2.
* Флаг Каракалпакстана (руск.).  geraldika.ru. Праверана 2018-11-2.

Гл. таксама
-----------

* Дзяржаўны сцяг Рэспублікі Узбекістан


|  |  |
| --- | --- |
| ⚙️   Тэматычныя сайты | Flags of the World |